કચ્છના માધાપરમાં રહેતા ચોવીસ વર્ષીય મહેન્દ્રભાઇ સોલંકી કલેક્ટર કચેરીના આયોજન વિભાગમાં આવેલી મુખ્ય ઓફિસમાં એસી ફિટ કરવાના કામ માટે આવ્યો હતો, ત્યારે એસીમાં ગેસ ભરતી વખતે અચાનક બ્લાસ્ટ થતાં તેને ગંભીર ઇજાઓ થઈ હતી. યુવકને 108 દ્વારા ભુજની જી.કે. જનરલ હોસ્પિટલમાં ખસેડવામાં આવ્યો હતો. આ ઇજાગ્રસ્તને યુવાનને સારવાર માટે હોસ્પિટલના સ્ટાફની હડતાળને કારણે અડધો કલાક રાહ જોવી પડી હતી. જોકે તેની હાલત નાજુક ગણાતા તાત્કાલિક હોસ્પિટલમાં રહેલા સુરક્ષા ગાર્ડ દ્વારા ઇમર્જન્સી વોર્ડમાં લઇ જવાયો હતો, અને વેન્ટિલેટર પર સારવાર આપવામાં આવી હતી.